**Az előterjesztést megtárgyalta:**

* Jogi és Társadalmi Kapcsolatok Bizottsága

**E L Ő T E R J E S Z T É S**

**Szombathely Megyei Jogú Város Közgyűlése**

**2018. december havi rendes ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 23. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba lépett jogszabályokról, melyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, melynek eredményeiről az alábbiakban tájékoztatom a Tisztelt Közgyűlést:

A **Jogi, Képviselői és Hatósági Osztály** vezetője az alábbi tájékoztatást adta az osztály munkájáról:

Az előző Közgyűlés óta az osztály munkáját érintő új jogszabály nem került kihirdetésre.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját a vonatkozó belső utasításoknak megfelelően. A 2018.10.01.-2018.10.31. közötti időszakban 141 db szerződés jogi kontrolljára került sor.

Az iroda nyilvántartja a hatályos rendeleteket, gondoskodik azok kihirdetéséről.

A 2018. október 25-i Közgyűlésen elfogadott rendeletek az alábbi időpontban kerültek kihirdetésre:

2018. október 25. napján kihirdetésre került:

* Szombathely Megyei Jogú Város Önkormányzata Közgyűlésének **19/2018. (X.25.)** önkormányzati rendelete az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet módosításáról – hatályba lépett az alapellátásért felelős országos módszertani intézet módosításokkal kapcsolatban kifogást nem emelő véleményének kézhezvételét követő napon, azaz 2018. október 27. napján. A rendelet hatályba lépését eredményező feltétel bekövetkezéséről szóló jegyzői határozat a jogalkotásról szóló 2010. évi CXXX. törvény 11. §-a alapján 2018. október 26-án közzétételre került.

2018. október 30. napján kihirdetésre került:

* Szombathely Megyei Jogú Város Önkormányzata Közgyűlésének **18/2018. (X.30.)** önkormányzati rendelete Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet módosításáról – hatályba lépett 2018. november 5. napján.

A fenti rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az általuk módosított további rendeletek feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2018. október 25-i Közgyűlésen hozott normatív határozatok, valamint az ülés jegyzőkönyve is megküldésre, illetve – a nyilvános ülést illetően – kihirdetésre és a honlapra feltöltésre kerültek.

Az osztály elkészítette a Polgármesteri Hivatal 2018.10.01.–2018.10.31. közötti időszakra vonatkozó ügyiratforgalmi statisztikáját:

|  |  |  |  |
| --- | --- | --- | --- |
| **Az iktatott ügyiratok száma a 2018.10.01.–2018.10.31. közötti időszakban** | | | |
|  |  |  |  | |
| **Ágazat** | **Főszám** | **Alszám** | |
|  |  |  |  | |

|  |  |  |
| --- | --- | --- |
| **A) PÉNZÜGYEK** | **530** | **3231** |
| A.1. Adóigazgatási ügyek | 530 | 3231 |
| **B) EGÉSZSÉGÜGYI IGAZGATÁS** | **3** | **69** |
| **C) SZOCIÁLIS IGAZGATÁS** | **369** | **2102** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **125** | **1174** |
|  |  |
| E.1. Környezet- és természetvédelem | 11 | 72 |
| E.2. Építésügyek, településrendezés, területrendezés | 18 | 615 |
| E.3 Építésügy | 77 | 324 |
| E.4 Kommunális ügyek | 19 | 163 |
| **F) KÖZLEKEDÉS ÉS HÍRKÖZLÉSI IGAZGATÁS** | **143** | **806** |
| **G) VÍZÜGYI IGAZGATÁS** | **17** | **55** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **407** | **2369** |
| H.1. Anyakönyvi és állampolgársági ügyek | 136 | 370 |
| H.2. Okmányirodák feladatkörébe utalt ügyek, a polgárok személyi adatainak, lakcímének nyilvántartásával kapcsolatos ügyek | 1 | 51 |
| H.3. Választásokkal kapcsolatos ügyek | 2 | 131 |
| H.7. Igazságügyi igazgatás | 3 | 36 |
| H.8. Egyéb igazgatási ügyek | 265 | 1781 |
| **I) LAKÁSÜGYEK** | **145** | **548** |
| **J) GYERMEKVÉDELMI ÉS GYÁMÜGYI IGAZGATÁS** | **15** | **441** |
| **K) IPARI IGAZGATÁS** | **4** | **6** |
| **L) KERESKEDELMI IGAZGATÁS, TURISZTIKA** | **46** | **183** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **39** | **344** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **21** | **185** |
| **R) SPORTÜGYEK** | **1** | **1** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **122** | **2379** |
| U.1. Képviselő-testület iratai | 1 | 13 |
| U.2. Kisebbségi önkormányzat iratai | 0 | 2 |
| U.3. Szervezet, működés | 60 | 482 |
| U.4. Iratkezelés, ügyvitel | 2 | 36 |
| U.5. Személyzeti, bér- és munkaügyek | 3 | 237 |
| U.6. Pénz- és vagyonkezelés | 56 | 1609 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **2** | **7** |
| X.1. Honvédelmi igazgatás | 0 | 2 |
| X.2. Polgári védelmi, katasztrófavédelmi igazgatás | 2 | 5 |
|  |  |  |
| **Összesen:** | **1989** | **13900** |

Az **Általános Hatósági Irodához** tartozó Ügyfélszolgálat munkája az alábbiakban kerül bemutatásra. A 2018.10.01.–2018.10.31. közötti időszakban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Hónap | Általános információk | Szoc. ügyek | Lakás-ügyek | Adó-ügyek | Kommun. ügyek | Keresk. ügyek | Erzsébet utalvány | Szt. Márton kártya |
| október | 717 | 810 | 741 | 154 | 159 | 170 | 5 | 409 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ezek számadatai az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| október | 328 | 210 |

A **Humánpolitikai Iroda** az alábbi ellenőrzésről számolt be:

A közszolgálati ellenőrzések 2018. évi vizsgálati tárgyköreiről és a vizsgálat alá vont szervekről szóló 1421/2018. (IX.7.) Korm. határozatban foglaltak, valamint a Miniszterelnökség Közszolgálatért Felelős Államtitkára által kiadott módszertani útmutató alapján a Vas Megyei Kormányhivatal közszolgálati ellenőrzést folytatott le Szombathely Megyei Jogú Város Polgármesteri Hivatalnál.

A 2018. október hónapban tartott ellenőrzés során a személyi illetmény megállapításának gyakorlata, illetve a köztisztviselők képzésének – tanulmányi szerződés keretében történő – támogatási gyakorlata témakörben tartott helyszíni ellenőrzés tapasztalata alapján megállapítható, hogy a megvizsgált munkáltatói intézkedések jogszerűek, a döntések előkészítése, adminisztrációja kiemelkedő színvonalú. A vizsgálat kapcsán kifogással, intézkedési javaslattal a Kormányhivatal nem élt.

A **Közgazdasági és Adó Osztály** vezetője az alábbi tájékoztatást adta az osztály munkájáról:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **KIMUTATÁS A 2018. NOVEMBER 21.-IG BEFOLYT ADÓBEVÉTELEKRŐL** | | | | |  |  |  |  | | Számlák megnevezése | 2018. évi előirányzat | 2018. november 21-ig befolyt | Teljesítés az éves előirányzat %-ban | | iparűzési adó | 8 525 000 000 Ft | 7 475 370 538 Ft | 87,68% | | építményadó | 1 222 000 000 Ft | 1 262 802 600 Ft | 103,34% | | gépjárműadó | 270 000 000 Ft | 274 501 705 Ft | 101,66% |   A kimutatott adóbevételek a végrehajtás útján beszedett összegekkel együtt értendők. Az építményadó és a gépjárműadó esetében már teljesült az éves előirányzat. Helyi iparűzési adó tekintetében az ún. eltérő üzleti éves adózóktól nagyobb összegű befizetések teljesítése várható, illetve további jelentősebb adóbevételt jelenthet a vállalkozások 2018. december 20-i határidejű adófeltöltési kötelezettsége. Ezen tételek, továbbá a folyamatos végrehajtási munka során beszedendő összegek figyelembevételével megállapítható, hogy várhatóan az éves adó-előirányzat ezen adónemben is teljesülni fog. | | | |
|  |  |  |  |

Az **Egészségügyi és Közszolgálati Osztály** vezetője a ***Lakás és Szociális Iroda*** munkájáról az alábbi tájékoztatást adta:

**2018. október 1. napjától** az irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi törvény alapján rendszeres gyermekvédelmi kedvezmény megállapítására vonatkozó kérelmek száma: ***184 db.***

A települési támogatás keretében nyújtott ellátások és a szociális szolgáltatások helyi szabályzásáról szóló 8/2015.(II.27.) önkormányzati rendelet által szabályozott támogatások:

* átmeneti támogatás megállapítása iránti kérelmek száma: ***270 db,***
* rendkívüli szociális krízishelyzetre tekintettel nyújtott támogatás: ***271 db,***
* fűtési támogatás: ***327 db,***
* a gyógyszer- és gyógyászati segédeszköz kiadások viseléséhez nyújtott rendszeres települési támogatás: ***49 db,***
* önkormányzati tulajdonú lakásban lakók lakbértámogatása: ***584 db,***
* nem önkormányzati lakásban lakók lakbértámogatása: ***10 db.***

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – helyszíni környezettanulmányt végeznek.

A hatósági ügyekben a jogszabályban előírt ügyintézési határidőt az iroda betartja.

Az ***Egészségügyi, Kulturális és Koordinációs Iroda*** sokrétű feladataiból (egészségügy, szociális ellátórendszer, bölcsőde, kultúra, civil kapcsolatok stb.) fakadóan igen összetett tevékenységet folytat. A közgyűlési döntések előkészítésében, valamint a kapcsolódó Bizottságok kiszolgálásában (előkészítés és végrehajtás) folyamatos az iroda tevékenysége. Az önkormányzati támogatások szerződéseivel kapcsolatos tevékenység, továbbá a képviselői keretek bizonyos részének az intézése is az iroda feladata. A 2015. február 15-től hatályos SZMSZ szerint az iroda látja a Szent Márton kártyával, a „Szombathely visszavár” ösztöndíjjal, valamint az „Aktív időskor Szombathelyen”, a „Szombathely, a Segítés Városa” elnevezésű önkormányzati programsorozattal kapcsolatos feladatokat is. 2016. évtől a „Kariatida” tanulmányi támogatással kapcsolatos teendőket is az iroda látja el. A Szent Márton Emlékév programsorozat támogatásainak elszámolásai 2018. évre is áthúzódó feladatot jelentettek. A 2019. január 1. napjától megújuló Szent Márton kártyarendszer regisztrációs kérelmeinek folyamatos feldolgozása is az iroda hatáskörébe tartozik.

A **Városfejlesztési Kabinet** vezetője az osztály feladatairól és futó projektjeiről az alábbi tájékoztatást adta:

A **Modern Városok Program** keretében létrejött támogatási szerződések megvalósítása folyamatos. A Szent Márton Terv II. üteme keretében a Romkert fejlesztését érintően, valamint a Gothard-kastély fejlesztésére vonatkozó megvalósíthatósági tanulmány kapcsán a Közgyűlés decemberi ülésére részletes előterjesztés készül. A Szent Márton Lovas Sport, Hagyományőrző és Rendezvényközpont fejlesztése tekintetében 2018. november 14-én a minisztérium kiállította a módosított támogatói okiratot a határidők aktualizálása tárgyában. A fedett uszoda fejlesztésére vonatkozóan szintén módosított okiratot adott ki a minisztérium a határidőket érintően 2018. október 31-én. A *fedett uszoda* fejlesztésének következő üteme (közműfejlesztés, megújulók) tekintetében eredményesen zárult a közbeszerzés, amelynek alapján 2018. október 31-én aláírásra került a kivitelezési szerződés. A Program egészével kapcsolatos előkészítési és adatszolgáltatási feladatok ellátása, illetve a további elemekre vonatkozó egyeztetések jelen időszakban is folyamatosan zajlottak a Miniszterelnökséggel, az érintett minisztériumokkal és az egyes fejlesztések projektgazdáival.

A **Terület- és Településfejlesztési Operatív Program** (TOP) keretében jelenleg 25 megkötött támogatási szerződés megvalósítása zajlik. Az Önkormányzat által 4 további támogatási kérelem van benyújtva, amelyek jelenleg elbírálás alatt állnak. A Közgyűlés 273/2018. (X.25.) Kgy. sz. határozatának megfelelően egy további – nem önkormányzati megvalósítású - támogatási kérelem is benyújtásra került, amely szintén elbírálás alatt áll. A megkötött támogatási szerződések alapján folyamatban vannak a kivitelezési munkák a Sárdi-éri utcai iparterületen, a Gazdag Erzsi, Vadvirág, Hétszínvirág, Micimackó és Margaréta Óvodákban, a Szent László Király utcai felhagyott iparterületen, a csapadékvíz-elvezetési fejlesztéssel érintett helyszínek közül a Stromfeld és Joskar-Ola lakótelepen, az épületenergetikai fejlesztéssel érintett intézményekben és az Óperint utcai rehabilitációs akcióterületen.

Az önkormányzat által korábban megvalósított, jelenleg **fenntartási szakaszban lévő projektek**kel kapcsolatos feladatellátás folyamatos, amelynek keretében a kabinet folyamatosan készíti az időszakban esedékes éves fenntartási jelentéseket, valamint részt vesz az aktuális helyszíni ellenőrzéseken és az azok nyomán keletkező feladatellátásban.

Az **Építési Iroda** vezetője az alábbi tájékoztatást adta az iroda munkájáról:

Az iroda általános építésügyi hatóságként látja el az elsőfokú építésügyi hatósági feladatokat a megyeszékhelyen, valamint 39 környező településen. Kérelemre lefolytatja az engedélyezési eljárásokat, hatósági bizonyítványokat állít ki, valamint teljesíti a szakhatósági és egyéb szervi megkereséseket. Az ügyfeleknek tájékoztatást nyújt, illetve a hatósági rendeletek által előírt, és más hatóságok általi megkeresésre, helyszíni szemléken vesz részt.

A hatósági ügyekben a jogszabályban előírt ügyintézési határidőt az iroda betartotta.

Az előző közgyűlés óta eltelt időszakban az építésügyi hatósági munkát érintő jogszabályváltozás nem történt.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Főépítészi Iroda** az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, valamint a településrendezési eszköz generális felülvizsgálata soron szükséges teendőket látta el.

A **Vagyongazdálkodási Iroda** az előző közgyűlés óta eltelt időszakban folyamatosan végezte a vagyonkataszteri feladatok ellátását, a helyiséggazdálkodással összefüggő kérelmek lebonyolítását. A Közgyűlés és a Gazdasági és Városstratégiai Bizottság döntéseink végrehajtásával összefüggő feladatok is az iroda tevékenységét képezték (cégügyek, ingatlanpályázatok lebonyolítása). Az irodán zajlik a Gazdasági és Városstratégiai Bizottság ülésének előkészítése és az ülésről készült jegyzőkönyvek elkészítése. A 2018. évi vagyongazdálkodási koncepció elfogadását követően  folyamatos az abban foglalt értékesítések előkészítése, lebonyolítása, a 2018. évi vagyonbevételek előirányzat teljesítése realizálódott.

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtéséről és ártalommentes elhelyezésével kapcsolatos feladatokat.

Hatósági eljárást folytat le a fakivágási, a közterület-használati, a jegyzői hatáskörbe tartozó ásott és fúrt kutak létesítési, fennmaradási, üzemeltetési, megszűntetési, a zajvédelmi és a hulladékgazdálkodási ügyekben. Állást foglal, illetve intézkedik a közúti közlekedéssel, fenntartással, üzemeltetéssel, fenntartással, fejlesztéssel, igazgatással, a csapadékvíz elvezetéssel kapcsolatos ügyekben.

A **Közbeszerzési Iroda** vezetője az alábbi tájékoztatást adta az iroda munkájáról: az előző Közgyűlés óta eltelt időszakban az iroda folyamatosan közreműködik a TOP pályázatok támogatási szerződésének közbeszerzési tervének összeállításában, a határidők ütemezésében. A Városüzemeltetési Osztály versenyszabályzat alapján történő beszerzéseinek ajánlati felhívásai, szerződései szerkesztését végzi. Heti rendszerességgel előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | TOP Szombathely bel- és csapadékvíz védelmi rendszerének fejlesztése II. eljárás | KFF tanúsítvány kiadását várjuk a szerződéskötéshez |
| 2. | Út- és parkoló felújítások | Szerződéskötés 2 részben:2018.11.16. |
| 3. | Uszoda- közmű rekonstrukció és megújuló energiafejlesztés | Szerződéskötés: 2018.10.31. |
| 4. | Közvilágítás korszerűsítése | A szerződés kormányzati jóváhagyásra felterjesztve |
| 5. | TOP Sportliget | Szerződés 2018.11.19. napjától köthető |
| 6. | TOP Óvoda fejlesztések II. | Ajánlatok értékelése folyamatban, hiánypótlások kiküldése |
| 7. | TOP Bölcsődék felújítása IV. | Ajánlatok értékelése folyamatban, hiánypótlások kiküldése |
| 8. | Nádasdy F. u. járdafelújítás | Eredményhirdetés 2018.11.15. napján megtörtént, szerződéskötés előkészítése folyamatban |
| 9 | Villamos energia beszerzés | Ajánlattételi határidő: 2018.12.03. |
| 10. | Bem u. parkoló | Eredményhirdetés 2018.11.19. napján megtörtént, szerződéskötés előkészítése folyamatban |
| 11. | Aranypatak revitalizációja | Felhívás EKR-ben feltöltés alatt |
| 12. | Késmárk utcai teniszcentrum fejlesztése | Eljárást megindító dokumentumok elfogadása – KBB 2018.11.28. |
| 13. | TOP Víztorony fejlesztése | Eljárást megindító dokumentumok elfogadása – KBB 2018.11.28. |

A **Beruházási Iroda** a legutóbbi Közgyűlés óta eltelt időszakban az alábbi feladatokat látta el:

* **TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében a Bokréta Bölcsőde felújításra kivitelezésre kötött szerződéses összeg nettó 60,5 millió Ft. A munkákat a kivitelező befejezte határidőben, a műszaki átadás-átvételi eljárás lezárult. A Kuckó és a Csodaország Bölcsődék kivitelezőjének beszerzésére irányuló újabb eljárás jelenleg még folyamatban van, az ajánlatok beérkeztek, az értékelés, eredményhirdetés zajlik, a szerződések előkészítés alatt vannak. Eszközbeszerzésre az Acer Kft-vel van szerződés, az eszközök beszerzése, telepítése megtörtént.
* **TOP-6.3.2-15-SH1-2016-00001 A szombathelyi Sportliget fejlesztése című** projekt keretében az épület energetikai korszerűsítésére irányuló, kivitelezői feladatokra vonatkozó közbeszerzési eljárás lezárult, a nyertes ajánlattevővel a vállalkozási szerződés aláírásra került. A kivitelezési munkák megkezdődhetnek.
* **TOP-6.5.1-15-SH1-2016-00002 AGORA központ energetikai korszerűsítése című** projekt keretében az épület energetikai korszerűsítésére irányuló kivitelezési munkák folyamatban vannak, a készültség a 100 %-os teljesítéshez közelít.
* **TOP-6.6.1-15-SH1-2016-00001 Új Egészségügyi Alapellátó Központ kialakítása** című projekt esetében a kivitelező kiválasztására irányuló eredménytelen közbeszerzési eljárásra tekintettel az engedélyes és kiviteli tervek áttervezésre kerültek, mely során műszaki tartalom csökkentés történt, az engedély beszerzésre került. Új pályázati kiírás jelent meg, erre tekintettel az építési műszaki ellenőr és a kivitelező beszerzése előkészítés alatt van.
* **TOP-6.7.1-15-SH1-2016-00001 Szociális város rehabilitáció II. ütem** című projekt keretében megvalósuló
* **szociális bérlakás felújítások:** A munkaterület átadás megtörtént, a munkák megkezdődtek, kivitelezés folyamatban van. A kivitelező az 50 %-os teljesítéshez közelít.
* **út és park felújítások:** a Szigligeti E. utca (Táncsics M. utca és Brenner T. körút közötti) szakasza, a Brenner T. körúton az új buszöböl elkészült, a Szalézi tér és a Tóth István park is kialakításra került. A műszaki átadás-átvételi eljárás zajlik.
* **TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban szereplő közlekedési létesítmények kiviteli terveinek elkészítése folyamatban van. Az építési műszaki ellenőr beszerzése megtörtént, zajlik a megbízási szerződés előkészítése. A kivitelező beszerzésére irányuló eljáráshoz szükséges előkészületeket megkezdtük.
* **TOP-6.5.1-15-SH1-2016-00004 Óvodák energetikai korszerűsítése** című projekt keretében a Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó + Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítési munkái folyamatban vannak. Az óvodákban a készültség egységesen 75 %-os.
* **Szombathely - Balogunyom településeket összekötő kerékpárút** engedélyes tervei elkészültek, jogerős építési engedéllyel rendelkezik az önkormányzat.
* **TOP-6.2.1-15-SH1-2016-00002 Óvodák fejlesztése Szombathelyen** projekt keretében felújításra kerülő óvodák (Aréna, Benczúr, Gazdag Erzsi, Szivárvány, Vadvirág és Mesevár Óvoda) engedélyes és kiviteli tervei elkészültek. Az építési műszaki ellenőr beszerezésre került. A kivitelező kiválasztására irányuló közbeszerzési eljárás a Gazdag Erzsi és Vadvirág Óvodákban eredményesen lezárult, a vállalkozási szerződés megkötésre került, a kivitelezési munkák megkezdődtek és folyamatban vannak. Az Aréna és Benczúr Óvodák esetében műszaki tartalom és költségcsökkentés, azaz áttervezés történt. Az Aréna, Benczúr, Szivárvány és Mesevár Óvodák kivitelezőjének beszerzésére ismételt eljárás van folyamatban, az ajánlatok beérkeztek, az értékelés zajlik.
* **TOP-6.2.1-15-SH1-2016-00004 Weöres és Pipitér Óvoda fejlesztése** című projekt keretében felújításra kerülő Pipitér Óvoda és Weöres Óvoda munkái elkészültek, a műszaki átadási eljárás lezárult, a teljesítés igazolások és kifizetések megtörténtek, a használatbavétel folyamatban van.
* **TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése** címűprojekt keretében kialakításra kerülő vívóakadémia, kereskedelmi egységek, cserkészház, asztalitenisz csarnok és az ezekhez tartozó parkolók, közművek kivitelezési munkái folyamatban vannak.
* **TOP-6.5.1-15-SH1-2016-00003 Neumann János Általános Iskola felújítása** című projekt keretében az épület energetikai korszerűsítési munkáit a KG Invest 2008 Kft. végzi. Folyamatban vannak a kivitelezési munkák, a készültségi szint közelít a 100 %-hoz.
* **TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében a Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésének kivitelezési munkái folynak, a készültségi szint 100 %-hoz közelít.
* **TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében a Kodály Zoltán utcai család és gyermekjóléti szolgálat felújítása, átalakítása befejeződött, a kivitelező készre jelentette, a műszaki átadás-átvételi eljárás megkezdődött. Az eszközbeszerzésre kötött szerződések alapján az eszközök beszerzése, telepítése megtörtént.
* **Jedlik Ányos Terv keretében (5db)** **„A” típusú elektromos töltőállomás** telepítésére 2016. december 21. napján pályázatot nyújtottunk be. A támogatási szerződés 2017. július 25-én aláírásra került. A megvalósításra egy év áll rendelkezésre. Támogatott előre nem látható körülményre tekintettel kezdeményezte a támogatási szerződés módosítását, az egyik megvalósítási helyszín megváltoztatását, egyúttal a kivitelezési határidő 2019. január 31-re történő módosítását, melynek elfogadása a támogató részéről jelenleg folyamatban van.
* **Jedlik Ányos Terv keretében** az e-Mobi Nonprofit Kft. további 1 db elektromos autótöltő állomás kialakítását kezdeményezte, melynek lebonyolítását és üzemeltetését is az e-Mobi NKft. végzi. A töltőállomás tervezett helyszíne a Szombathely, Hollán Ernő utcai parkoló, 6001/1 hrsz. A 2017. decemberi közgyűlés támogatta a töltő telepítését, együttműködési megállapodás kerül aláírásra az ingyenes közterület használatról. A töltő telepítése és beüzemelése folyamatban van.
* **TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című pályázatban szereplő belterületi csapadékvíz elvezető rendszerek építését végző kivitelező beszerzésére irányuló első eljárás a Stromfeld és Joskar-Ola szakaszok tekintetében sikeresen lezárult, a vállalkozási szerződés aláírásra került. A kivitelező a Szkendó Kft. a kivitelezési munkákat végzi. A további 6 szakasz tekintetében kiírt közbeszerzési eljárásra az ajánlatok beérkeztek, jelenleg azok értékelése és eredményhirdetése zajlik, a szerződések előkészítés alatt vannak.
* **TOP-6.1.3-15-SH1-2016-00001 „Helyi gazdaságfejlesztés” című pályázat keretén belül megvalósítandó „Szombathelyi Vásárcsarnok felújítása”** című projekt során a kivitelező beszerzésére vonatkozó közbeszerzési eljárás folyamatban van, az egyetlen beérkezett ajánlat mértéke jócskán meghaladja a rendelkezésre álló fedezetet. Az eljárás zárása történik. A tervek átdolgozás szükséges, a műszaki tartalomra és költségcsökkentésre vonatkozó egyeztetések megkezdődtek.
* **TOP-6.1.4-16 „Képtár turisztikai fejlesztése”** című pályázat keretében a kivitelezési tervdokumentáció elkészült. A műszaki ellenőri feladatok ellátására a beszerzés lezárult, a szerződést megkötésre került a Westber Kft.-vel. A leadott kiviteli tervek szakmai ellenőrzése és a kivitelező beszerzésére irányuló eljárás előkészítését végezi az iroda.
* **TOP-6.1.4-16 „Víztorony turisztikai fejlesztése”** című pályázat során a kivitelezési tervdokumentáció elkészült. A műszaki ellenőri szerződés 2018. augusztus 22-én aláírásra került a Savaria Városfejlesztési Nonprofit Kft.-vel. A kivitelező beszerzésére vonatkozó eljárás indítása zajlik.
* **TOP-6.1.4-16 „Romkert turisztikai fejlesztése”** című pályázatra - az önkormányzat támogatási kérelmére - a Magyar Államkincstár a támogatási döntést megküldte. A projekt 1.420.000.000,- Ft támogatást kapott.
* **Szent Márton projekt II. ütem:**
* **Ady tér és környezetének fejlesztése:** Jelenleg a tervek készülnek, mely során a vázlatterveket a Tervtanács és a Közgyűlés elfogadta. A tervező – szerződés szerint – az engedélyes szintű tervdokumentációkat átadta. Az engedély iránti kérelem benyújtásához szükséges feltételek megteremtése és a kiviteli tervek készítése folyamatban van.
* **Járdányi Paulovics István Romkert fejlesztése:** A Savaria Múzeum a császári mozaik kiemelését, konzerválását és restaurálását elvégezte. A fejlesztésre vonatkozó tervezés zajlik.
* **Szent Márton utca rehabilitációja:** A tervezési szerződés megkötésre került, az engedélyezési tervek elkészültek. Az építési engedélyt megkapta az önkormányzat. A kiviteli terveket 2018. szeptember 26-án a tervező leadta. A társasházak körüli, nem közterületekre vonatkozó hozzájárulások, fedezet tisztázása folyamatban van.
* **Késmárk utcai teniszcentrum fejlesztése:** Az építési engedély rendelkezésre áll, a kiviteli terveket a tervező leadta. A műszaki ellenőr beszerezésre került. A kivitelezőre vonatkozó eljárás indításának előkészítése zajlik.
* **„Schrammel Imre életművének méltó helyen történő elhelyezése Szombathelyen”** projekt keretében megvalósuló Szombathely, Thököly u. 20. szám, 6357 hrsz alatti ingatlanon meglévő Éva malom felújítása, kiállítótérré alakítása: A támogatási szerződés aláírása megtörtént. A tervező beszerzésre került, a tervek készítése folyamatban van. Az engedélyes tervek várhatóan december első hetében elkészülnek.
* **TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt keretében az útra vonatkozó építési engedélyt megkapta az önkormányzat, a kiviteli tervek elkészültek. A vízjogi létesítési engedély kiadásra került, és jogerőssé vált. A műszaki ellenőr és a kivitelező beszerzésének előkészítését végezi az iroda.
* **Kilátó és Dob utcák burkolat javítása:** Műszaki átadás megtörtént, a forgalomba helyezési engedélyt megkapta az önkormányzat.
* **Ernuszt Kelemen utca járda felújítása:** Műszaki átadás megtörtént, a forgalomba helyezési engedélyt megkapta az önkormányzat.
* **Külső Pozsonyi úti járdaszakasz felújítása:** A kivitelezési munkák befejeződtek, a műszaki átadás-átvételi eljárás lezárult.
* **Zanati u. – Varasd u. (Tesco) kereszteződés átépítése, Zanati úti jelzőlámparendszer kiépítése:** A kivitelező beszerzésére irányuló közbeszerzési eljárás eredményes volt, a vállalkozási szerződés aláírásra került, a munkaterületet átadásra került.
* **Bem J. u. 6-8. szám mögötti zöldterületen parkoló építése:** A kivitelező beszerzésére irányuló közbeszerzési eljárás folyamatban van.
* **Felsőőr utca 8-10. és 18-20 közötti területen parkoló építése:** A kivitelező beszerzésére irányuló közbeszerzési eljárás eredményes volt, a vállalkozási szerződés aláírásra került, a munkaterületet átadásra került.
* **Szigligeti E. utca (Táncsics M. u. - Körmendi u. közti szakasz) teljes útfelújítása:** A munkák elvégzésére a beszerzési eljárást követően a nyertes, Alpok Terra Kft-vel szerződés megkötésre került. A műszaki ellenőri feladatokra a nyertes Westber Kft-t kapott megbízást. A kivitelezési munkák folyamatban vannak.
* **Báthori István utca út- és járdaépítés:** A vállalkozási szerződés megkötése megtörtént a nyertes Szkendó Kft-vel, a kivitelezési munkák folyamatban vannak.
* **Halastó utcai szakasz útfelújítása és járdaépítés:** A nyertes Takép 2000 Kft-vel a kivitelezési szerződést megkötésre került, a kivitelező október elején készre jelentett, a műszaki átadás-átvételi eljárás lezárult. A forgalomba helyezési eljárás van folyamatban.
* **Kötő utca Bártfa u.- Puskás T. u. közötti szakaszán járda felújítása, csapadékvíz-elvezetése:** A vállalkozási szerződés megkötése megtörtént, a Litor Kft. készre jelentett, a műszaki átadás-átvételi eljárás lezárult.
* **Kötő utca Bártfa u.- Sas u. közötti szakaszán járda felújítása, csapadékvíz-elvezetése:** A vállalkozási szerződés megkötése megtörtént az Alpok Terra Kft-vel, a munkavégzés folyamatban van.
* „Szombathely város közigazgatási területén közvilágítási hálózat aktív elemeinek (világítótestek) korszerűsítése vállalkozási elemekkel vegyes háromoldalú szállítási, valamint pénzügyi lízing keretszerződés keretében” megvalósuló **közvilágítás korszerűsítés:** Végső ajánlat beadásra került. A szerződéskötés megtörtént, Kormány jóváhagyás céljából felterjesztésre került a MÁK-hoz.
* **„Nemzeti Ovi-Foci, Ovi-Sport Program”** keretében a Szombathelyi Margaréta Óvoda (9700 Szombathely, Margaréta u. 1.), a Szombathelyi Napsugár Óvoda (9700 Szombathely, Pázmány P. krt. 26/a), a Szombathelyi Szivárvány Óvoda (9700 Szombathely, Deák F. u. 39/b), és a Szombathelyi Vadvirág Óvoda (9700 Szombathely, Selmec u. 2.) kíván pályázatot benyújtani ovis foci pálya kialakítására. A pályázatok benyújtásával kapcsolatos döntést a Közgyűlés 2018. szeptemberi ülésén hozta meg. A műszaki előkészítés zajlik.
* **Szombathelyi Jáki úti temető I. világháborús hadisírjainak és emlékműveinek felújítása** megtörtént, a Honvédelmi Minisztérium által észrevételezett hibák javítása elkészült. Az 578 db egységes hadisírkő stabilizálására, stabillá tételére vonatkozó kivitelezési munkákra árajánlatok kerültek bekérésre. A legkedvezőbb ajánlatot az Alpok Terra Kft adta. A Honvédelmi Minisztérium felé a kivitelezés támogatása iránti kérelem elküldésre került, még nem érkezett válasz.
* **A szombathelyi Gothard-kastély felújításának és hasznosításának előkészítése** projekt vonatkozásában az engedélyezési és kiviteli tervek elkészítésére vonatkozóan előzetes, piackutatási célú árajánlatok bekérésre kerültek. A legkedvezőbb ajánlat is jócskán meghaladja a tervezésre rendelkezésre álló összeget. A Városfejlesztési Kabinet előzetes kiállítási forgatókönyvet szerzett be.
* **„Fedett uszoda létesítmény további fejlesztésére és bővítésére** **irányuló tervek és beruházás támogatása”** elnevezésű állami beruházás előkészítését szolgáló projekt:

II. ütem: A közmű rekonstrukció ( I. rész ) és megújuló energia ( II. rész ) rendszer kialakításához a tenderterv, valamint a költségvetések benyújtásra kerültek. A BMSK Zrt.-vel a műszaki ellenőri feladatokra vonatkozó szerződés megkötésre került. A kivitelezésére vonatkozó közbeszerzési eljárás eredményes volt. A két részre adott nyertes vállalkozókkal a szerződéskötés megtörtént.

III. ütem: A fedett uszoda felújítás befejezésére és családi élményvilág kialakítására vonatkozóan az építési engedély 2017. augusztus 18. napján jogerőre emelkedett. Jelenleg a családbarát élményfürdő kiviteli terveinek elkészítésére, valamint kivitelezésre vonatkozó közbeszerzési eljárás előkészítése folyik.

* **A Kámoni Arborétum és Ökoturisztikai Központ területén Fiókkönyvtár építése** elnevezésű beruházás során aversenyszabályzat szerinti tervező beszerzése megvalósult, a nyertes tervezővel a szerződéskötés 2018. július 5-én megtörtént. Az engedélyes terveket a tervező leadta, benyújtotta, a kiviteli tervek készítése folyamatban van.
* **A Király utca 9-11. szám mögötti tömbbelsőben parkoló építésének és a Kodály Z. utcai gyalogátkelőhely kiépítésének** kiviteli tervei elkészültek, a kivitelezői ajánlatkérés eredményes volt, a szerződés a nyertes Bit-Ép Kft-vel megkötésre került, a munkák megkezdődtek.
* **Markusovszky utcai Gyöngyös-patak híd felújítás** kiviteli tervdokumentációjának korszerűségi vizsgálatára és aktualizálására vonatkozó tervezési munka megrendelése megtörtént, a tervezés folyamatban van.
* **86-87-es elkerülő úton, a Vépi úti körforgalmi csomópontban gyalogos, kerékpáros átvezetés** kiviteli tervei elkészültek. A vállalkozási szerződés megkötése megtörtént a nyertes Szkendó Kft-vel, a munkaterület átadásra került.
* **Városfejlesztési alap, képviselői keret felhasználása:** A városi képviselők által benyújtott kérelmek alapján, a költségvetésben biztosított képviselői keretek felhasználására vonatkozó beadványok befogadását követően, a pénzügyi támogatások elfogadásának előkészítéséhez a Gazdasági és Városstratégiai Bizottság ülésére az előterjesztések, a sürgősségi előterjesztések és határozati javaslatok folyamatosan előkészítésre kerültek. A műszaki tartalmú fejlesztéseket célzó támogatások kivitelezésének elindítására vonatkozóan az intézkedéseket Kommunális és Környezetvédelmi Irodával történő egyeztetést követően megtette az iroda, egyéb szervezetet érintő támogatás esetén a támogatási szerződések megkötése megtörtént. Az iroda részéről az idei évben lebonyolításra kerültek a Szombathely-Szentkirályi temető kerítésének felújításával kapcsolatos ügyek, megtörtént a műszaki átadás-átvétel; a Pelikán-park rekreációs fejlesztésének kiviteli terveinek elkészítésével kapcsolatos ügyek lezárultak.
* **Víziközmű ügyek, víziközmű tulajdonnal és fejlesztéssel kapcsolatos intézkedések:** Az iroda bonyolítja az Önkormányzat, mint ellátásért felelős részére, a jogszabályban előírt kötelezettségének végrehajtását. A Vasivíz Zrt.-vel, mint szolgáltatóval kötött bérleti üzemeltetési szerződés alapján a Zrt.-vel a kapcsolattartás folyamatos, a Zrt. műszaki szakvéleménye, továbbá az évente engedélyezendő Gördülő Fejlesztési Terv alapján a beruházási, karbantartási munkákat megrendelték, a kivitelezés folyamatos. A fejlesztések a víziközmű használati díjból, illetve pályázati forrásból kerülnek finanszírozásra. A nem önkormányzati beruházásban megvalósított víziközmű vagyon tulajdonának megszerzésére irányuló intézkedéseket megteszi az iroda, a térítésmentes víziközmű vagyon Önkormányzat részére történő átadásáról szóló megállapodások előkészítésről gondoskodik. A Szombathely központú agglomerációt érintő KEHOP-2.2.2-15-2016-00102 számú pályázat folyamatát figyelemmel kísérik, a kapcsolattartás a tárggyal kapcsolatban a Nemzeti Fejlesztési és Programiroda Kft.-vel, mint konzorciumvezetővel folyamatos. A pályázat Bozzai, Kenéz, Pecöl, Megyehíd községek szennyvízelvezetésének és a szombathelyi szennyvíztisztító telepre juttatásának megvalósítását célozza. A kivitelezésre vonatkozó vállalkozói szerződés aláírásra került, a projekt kivitelezéséhez kapcsolódó első koordinációs értekezletre augusztus 15-én került sor.
* **Intézmények karbantartása, felújítása:** Az intézményvezetők és a GAMESZ intézmények felújítására, karbantartására vonatkozó pénzügyi forrás kérésére irányuló kérelme alapján a költségvetésben biztosított óvoda felújítások és óvoda intézményi karbantartás felhasználásának elfogadásához – a Gazdasági és Városstratégiai Bizottság ülésére – az előterjesztések, a sürgősségi előterjesztések és határozati javaslatok folyamatosan előkészítésre kerültek.
* **Egyéb beadványok folytán képződött feladatok végrehajtása:** Az SZMSZC Puskás Tivadar Fém- és Villamosipari Szakgimnáziuma, Szakközépiskolája és Kollégiuma Kollégiumi Intézményegység vezetőjének bejelentése alapján, a kollégium mellett közterületen lévő, folyamatosan megrongálódó és SZOMPARK Kft. által karbantartott sportpályát övező labdafogó háló cseréjének vizsgálatát elindította az iroda, jelenleg a további intézkedések megtételéhez pénzügyi fedezet nem áll rendelkezésre.

A Szombathely, Laky Demeter utcai posta újranyitásával kapcsolatosan lakossági igény merült fel. Az ügyintézés jelenleg folyamatban van. A gáz bekötési engedély megszerzése folyamatban van.

A **Belső Ellenőrzési Iroda** tevékenységének keretét adó 2018. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2017. decemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

Ezen időszakban befejeződött az alábbi témakörben lefolytatott vizsgálat:

A belső kontrollrendszer elemei – kontrollkörnyezet, kockázatkezelés, kontrolltevékenységek, információ és kommunikáció, monitoring tevékenység – szabályszerűségének vizsgálata az alábbi, helyi önkormányzatok alszektorba tartozó szervezeteknél:

* Fogyatékkal Élőket és Hajléktalanokat Ellátó Közhasznú Nonprofit Kft.
* Szombathelyi Médiaközpont Nonprofit Kft.

A vizsgálat célja annak megállapítása volt, hogy az érintett gazdasági társaságoknál a belső kontrollrendszer elemeinek kialakítása a hatályos jogszabályoknak megfelelően szabályozott-e, és a működése megfelel-e a belső szabályzatoknak.

A vizsgálat tapasztalatairól az iroda a vonatkozó jogszabályban foglaltaknak megfelelően a 2019. áprilisi közgyűlésen számol be.

2018. november hónapban új vizsgálatot indított el az iroda az alábbi témában:

Az intézményi ellenőrzési tervben foglaltaknak megfelelően a Szombathelyi Egészségügyi és Kulturális Intézmények Gazdasági Ellátó Szervezete 4 évet érintő gazdálkodási tevékenységét értékeli az ellenőrzés az alábbi szempontok szerint:

* I. A gazdálkodás szervezettsége, célszerűsége
* II. Az intézmény pénzügyi gazdálkodása
* III. Számviteli előírások érvényesülése
* IV. Az intézményi vagyon változásának értékelése
* V. Leltározás és selejtezés ellenőrzése
* VI. Gépjárművek üzemeltetésének ellenőrzése
* VII. A belső kontrollok érvényesülése az intézmény rendelkezésére álló források felhasználásában, a költségvetési tervezés, gazdálkodás és beszámolás folyamatában.

2018. novemberében megkezdődött a felkészülés a következő, 2019-es év feladataira is. Lefolytatta az iroda a kockázatelemzést, amely alapján kidolgozta a 2019. évi belső és fenntartói ellenőrzési tervet, amelyet a 2018. decemberi Közgyűlésen mutat be a képviselőtestületnek.

Kérem a Tisztelt Közgyűlést tájékoztatóm elfogadására.

**Szombathely, 2018. november „ ”**

**/: Dr. Károlyi Ákos :/**

**HATÁROZATI JAVASLAT**

**.…/ 2018. (XII……) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal